
ŠAKIŲ RAJONO SAVIVALDYBĖS TARYBA

SPRENDIMAS

DĖL DOBROVOLSKO-KUDIRKOS NAUMIESČIO EKONOMINĖS ZONOS STEIGIMO 
2013 m. liepos 25 d. Nr. T-295
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 16 straipsnio 2 dalies 41 punktu, nusprendžia:

1. Inicijuoti bendrą su Rusijos Kaliningrado sritimi Dobrovolsko–Kudirkos Naumiesčio ekonominės zonos steigimą, kaip vienintelę galimybę atgaivinti verslą šioje rajono teritorijoje.

2. Kreiptis į Lietuvos Respublikos Vyriausybę, Ūkio ir Vidaus reikalų ministerijas dėl tarptautinės Dobrovolsko–Kudirkos Naumiesčio ekonominės zonos Kudirkos Naumiestyje įsteigimo.

3. Įtraukti tarptautinės Dobrovolsko–Kudirkos Naumiesčio ekonominės zonos Kudirkos Naumiestyje įsteigimą į strateginį Šakių rajono plėtros planą ir kreiptis į Marijampolės regiono plėtros tarybą dėl jo įtraukimo į apskrities strateginės plėtros planą.

4. Įpareigoti rajono savivaldybės administracijos direktorių Juozą Puodžiukaitį pasirašyti visus su šio punkto steigimu susijusius dokumentus.

Meras 









Juozas Bertašius

